DELEGACIÓN DO EXERCICIO DE FACULTADES NO VICEPRESIDENTE DA XMU
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Outros documentos, notificacións e informacións públicas, 22/07/2019)

O día 11 de xullo de 2019 o alcalde-presidente da Xerencia Municipal de Urbanismo ditou a seguinte resolución: “Constituído o Consello da XMU, esta Alcaldía, mediante Resolución do día de hoxe ten nomeado á concelleira delegada da Área de Urbanismo e membro do Consello da Xerencia Municipal de Urbanismo, Dª María José Caride Estevez, vicepresidenta da Xerencia Municipal de Urbanismo. Correspóndelle á Vicepresidencia da Xerencia Municipal de Urbanismo, ademais das súas atribucións propias de substitución á Presidencia na totalidade das súas funcións no caso de ausencia, impedimento ou enfermidade, as que expresamente lle delegue a Presidencia das relacionadas no Art.5 dos seus Estatutos. Examinada a normativa de aplicación en especial, os artigos 124.4 e 5 da Lei 7/1985, de 2 de abril; 43 e seguintes. RD.2568/1986, de 28 de novembro e 5 dos Estatutos da Xerencia Municipal de Urbanismo (versión consolidada; BOP nº 193, do 06.10.2010), PRIMEIRO: Delegar na Vicepresidencia da Xerencia Municipal de Urbanismo, o exercicio das seguintes facultades: a) Ostentar a representación da Xerencia. b) Conferir poderes para pleitos e exercitar accións administrativas e xurisdicionais en caso de urxencia, dando conta ó Consello na primeira reunión que teña lugar, para a súa ratificación. c) Exercer as funcións atribuídas ó Alcalde pola lexislación xeral en materia de expropiacións. d) Outorgar cantos documentos públicos sexan necesarios nas actuacións da Xerencia, coa asistencia do secretario da Xerencia no seu caso. e) A aprobación das bases da convocatoria de selección e provisión de postos de traballo, número e réxime do persoal eventual, separación do servizo, réxime disciplinario e demais decisións en materia de persoal propio da Xerencia municipal de urbanismo. f) Declarar a situación de ruína inminente e, no seu caso, adoptar as medidas de seguridade necesarias. g) Adoptar as ordes de suspensión de obras, actividades e outras actuacións urbanísticas que se efectúen sen licencia ou sen axustarse ás condicións da concedida. h) Ditar ordes de execución de obras. i) Autorizar e dispoñer gastos correspondentes a contratos menores e demais gastos ata o límite permitido polas bases de execución do orzamento da Xerencia, así como recoñecer a obriga e ordenar todos os pagamentos, en ausencia do Xerente. j) O nomeamento de persoal propio da Xerencia así como a resolución dos procedementos de provisión de postos de traballo. k) A cancelación de fianzas correspondentes a funcións da Xerencia. l) Sinalamento de aliñacións e rasantes. m) Aprobar as liquidacións de taxas por prestación de servizos, prezos públicos e demais ingresos de natureza pública. n) Aprobar as anulacións de liquidacións e as devolucións de ingresos indebidos. o) A declaración de incumprimento do concreto deber urbanístico e consecuente inscrición no Rexistro de soares e edificacións a rehabilitar. p) Exercer as funcións legalmente atribuídas ó Alcalde – Presidente da Xerencia para a incoación, instrución e resolución de procedementos administrativos na Xerencia Municipal de Urbanismo, así como para a adopción das medidas cautelares que procedan nos mesmos. q) Resolver os recursos administrativos que se interpoñan contra as Resolucións ditadas no exercicio destas delegacións, así como exercer sobre elas as facultades de revisión de oficio que lle competan ó Alcalde – Presidente. r) Exercicio de accións administrativas e xudiciais nas materias ás que se refire esta delegación. s) Ordenar a publicación, execución e cumprimento dos acordos e resolucións de contido urbanístico. En ausencia da Vicepresidenta ditas facultades poderán ser exercidas polo Xerente, quen en materia de xestión e execución do Orzamento do Organismo Autónomo terá, en todo momento, aquelas que se especifiquen nas Bases de Execución Orzamentaria que aprobe o Pleno da Corporación. SEGUNDO: As Resolucións que se diten por delegación indicarán expresamente esta circunstancia e consideraranse ditadas polo órgano delegante. TERCEIRO: O réxime xurídico da presente delegación será o previsto con caráter xeral nos artigos 114 o 118 do R. D. 2568/1986, agás no relativo os recursos de reposición e extraordinarios de revisión que se podan interpoñer contra as Resolucións adoptadas que serán resoltos pola Vicepresidencia. CUARTO: Esta Presidencia recibirá información detallada das atribucións delegadas e das Resolucións que se diten en virtude da mesma; así mesmo será previamente informada á adopción de decisións de transcendencia. QUINTO: Esta Resolución entrará en vigor no día da súa sinatura sen prexuízo da preceptiva publicación do seu contido no BOP e de que se dea conta individualizada da mesma ó Pleno da Corporación, en cumprimento do disposto no Art.44.4 do R. D. 2568/1986. Publicarase tamén na sede electrónica do Concello de Vigo. SEXTO: Deixar sen efecto calquera Resolución anterior que teña sido ditada por esta Presidencia sobre delegacións de facultades na Vicepresidencia da XMU. SÉTIMO: Dese traslado desta Resolución ós diferentes departamentos e servizos da Xerencia para o seu coñecemento e aplicación e insírase, para estes mesmos efectos, na intranet municipal”. JGR/pv Vigo, na data da sinatura electrónica Mª José Caride Estévez, vicepresidente da XMU (p. d. 11/07/2019)